എരുമേലി പരമേശ്വരൻ പിള്ള

ഒരു മലയാള സാഹിത്യകാരനാണ് എരുമേലി പരമേശ്വരൻ പിള്ള. വിവിധ സാഹിത്യശാഖകളിലായി നിരവധി ഗ്രന്ഥങ്ങൾ രചിച്ചിട്ടുള്ള ഇദ്ദേഹത്തിന് 2009-ൽ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു.

ജീവിതരേഖ
1932 ഡിസംബർ 12-ന്‌ വേലംപറമ്പിൽ കൃഷ്‌ണപിളളയുടെയും ലക്ഷ്‌മിക്കുട്ടിയമ്മയുടെയും മകനായി എരുമേലിയിൽ ജനിച്ചു. കേരള സർവകലാശാലയിൽ നിന്ന്‌ മലയാളത്തിലും സോഷ്യോളജിയിലും എം.എ.ബിരുദങ്ങളും മദ്രാസ്‌ സർവകലാശാലയിൽ നിന്ന്‌ എം.എഡ്‌. ബിരുദവും നേടി 1952-ൽ അധ്യാപകനായി. തിരുവിതാംകൂർ ദേവസ്വംബോർഡ്‌ ഹൈസ്‌കൂളുകളിൽ (എരുമേലി, തകഴി, തിരുവല്ല) അധ്യാപകനായി ജോലി ചെയ്തിട്ടുണ്ട്. 1964 മുതൽ ഫാറൂക്ക്‌ ട്രെയിനിംഗ്‌ കോളേജിൽ അധ്യാപകൻ, കേരളസാഹിത്യ അക്കാദമി സെക്രട്ടറി (1988-91). മഹാത്‌മാഗാന്ധി സർവകലാശാലയുടെ കോട്ടയം ബി.എഡ്‌ സെന്ററിന്റെ ആദ്യത്തെ പ്രിൻസിപ്പൽ എന്നീ ഉദ്യോഗങ്ങൾ നോക്കിയിട്ടുണ്ട്. കേരളസർക്കാർ നടത്തിയ ആദ്യത്തെ ബാലസാഹിത്യ പരിശീലന കോഴ്‌സിൽ (1961) പരിശീലനം നേടി. 

സാക്ഷരത, വയോജന വിദ്യാഭ്യാസം, നവസാക്ഷര സാഹിത്യം, ബാലസാഹിത്യം, ഗ്രന്ഥാലയശാസ്‌ത്രം, ഭാഷാധ്യാപനം എന്നീ വിഷയങ്ങളിൽ അഖിലേന്ത്യാ തലത്തിലും പ്രാദേശിക തലത്തിലും പ്രത്യേക പരിശീലനം ലഭിച്ചിട്ടുണ്ട്. ഈ വിഷയങ്ങളിൽ ഒട്ടനവധി പരിശീലന കോഴ്‌സുകളുടെ സംഘാടനവും നേതൃത്വവും ഇദ്ദേഹം നടത്തിയിട്ടുണ്ട്. കേരള, കോഴിക്കോട്‌ സർവകലാശാലകളുടെ വിദ്യാഭ്യാസ ഫാക്കൽറ്റികളിലും ബോർഡ്‌ ഓഫ്‌ സ്‌റ്റഡീസുകളിലും ഇദ്ദേഹം അംഗമായിരുന്നു. ദേശാഭിമാനി സ്‌റ്റഡി സർക്കിൾ സംസ്‌ഥാന സെക്രട്ടറി, പുരോഗമനകലാസാഹിത്യസംഘം സംസ്‌ഥാന സെക്രട്ടറി, ജനറൽ സെക്രട്ടറി, എന്നീ നിലകളിൽ സേവനം.

ശാരദാമ്മയാണ് ഭാര്യ. കൃഷ്‌ണകുമാർ, ജയചന്ദ്രൻ, പ്രീത, പ്രതിഭ എന്നിവരാണ് മക്കൾ. 

കൃതികൾ
നോവലുകൾ

 പെണ്ണ്‌
 നിഴലുകൾ
 ലേഡിടീച്ചർ
 ഒരു പ്രേമത്തിന്റെ കഥ
 മനയിലെ മങ്ക

കഥ

 ഓട്ടോഗ്രാഫും നീലക്കണ്ണുകളും 
 തെളിയാത്ത കാല്‌പാടുകൾ 
 പഴയ ബന്ധവും പുതിയ വഴിത്താരകളും
 അന്തിവെളിച്ചം

ബാലസാഹിത്യം

 ബാലശാകുന്തളം
 ഉത്തരരാമചരിതം
 അദൃശ്യ മനുഷ്യൻ
 കൊച്ചുകൊമ്പൻ
 വീരചരിതങ്ങൾ

സാഹിത്യവിമർശനങ്ങളും ലേഖനങ്ങളും

 സാഹിത്യാവലോകം 
 ആലോചന
 സമീക്ഷ
 പോയ തലമുറയിൽ നിന്ന്‌
 നമ്മുടെ സാഹിത്യകാരൻമാർ
 അവർ എങ്ങനെ ചിന്തിക്കുന്നു 
 നാടകത്തിലേയ്ക്കൊരു കൈത്തിരി 
 പ്രതിഭാശാലികൾ
 അക്ഷരദീപങ്ങൾ

തൂലികാചിത്രം
 കേരളത്തിലെ എഴുത്തുകാർ http://books.google.co.in/books/about/K%C4%93ra%E1%B8%B7attile_el%CC%B2uttuk%C4%81r.html?id=A3cRAQAAIAAJ
ഏകാങ്കനാടകങ്ങൾ
 കണ്ണുനീരും പുഞ്ചിരിയും
 ധർമ്മക്ഷേത്രേ കുരുക്ഷേത്രേ
സാഹിത്യചരിത്രഗ്രന്ഥം
 മലയാളസാഹിത്യം കാലഘട്ടങ്ങളിലൂടെ
വിദ്യാഭ്യാസസംബന്ധിയായ ഗ്രന്ഥങ്ങൾ

 വിദ്യാഭ്യാസം പുതിയ കാഴ്‌ചപ്പാടിൽ 
 ആധുനികവിദ്യാഭ്യാസം, പ്രശ്‌നവും സമീപനവും http://books.google.co.in/books/about/Adhunika_Vidyabhyasam_Prasnavum_Sameepan.html?id=9ecH245Fr34C&redir_esc=y
 മലയാള ഭാഷാധ്യാപനം വേൾഡ്കാറ്റ് ഐഡന്റിറ്റീസ്
 വിദ്യാഭ്യാസ മനഃശാസ്‌ത്രം
 പ്രൈമറി വിദ്യാഭ്യാസം: തത്ത്വങ്ങളും പ്രശ്‌നങ്ങളും
 വിദ്യാലയ ഭരണവും സംഘാടനവും
 വിദ്യാഭ്യാസവും ദേശീയ വികസനവും -കൊഠാരി കമ്മീഷൻ ഒരു പഠനം
 ആരോഗ്യ കായിക വിദ്യാഭ്യാസം

പുരസ്കാരങ്ങൾ
പുസ്‌തക രചനയ്‌ക്ക്‌ കേന്ദ്ര സാംസ്‌കാരിക വകുപ്പിന്റെ സ്‌കോളർഷിപ്പ്‌ (1980-84). 
 സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം (2009)http://www.keralasahityaakademi.org/pdf/ksaaward2009.pdf

പുറത്തേയ്ക്കുള്ള കണ്ണികൾ
 എരുമേലി പരമേശ്വരൻ പിള്ള, പുഴ.കോം 

അവലംബം

വർഗ്ഗം:മലയാളസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ